வேலூர் மாவட்ட முதன்மைக் கல்வி அலுவலரின் செயல்முறைகள்

ப.வெ.எண்.1/பிசி/2021 நாள் 25.11.2021

----

|  |  |
| --- | --- |
| பொருள் : | பள்ளிக் கல்வி – அரசு / நகராட்சி / ஆதிதிநல / நிதி உதவி / உயர் / மேல்நிலைப் பள்ளித் தலைமை ஆசிரியர்களுக்கான ஆய்வுக் கூட்டம் முதன்மைக் கல்வி அலுவலரால் நடத்தப்படுததல் – கூட்டப்பொருள்களுடன் தலைமை ஆசிரியர்கள் தவறாமல் கலந்துக் கொள்ள தெரிவித்தல் சார்பாக. |

----

வேலூர் மாவட்ட ஆட்சித் தலைவர் அவர்களின் தலைமையில் வேலூர் மாவட்டத்தில் உள்ள அரசு / நகராட்சி / ஆதிதிநல / நிதி உதவி / உயர் / மேல்நிலைப் பள்ளித் தலைமை ஆசிரியர்களுக்கான ஆய்வுக் கூட்டம் கீழ்காணும் நாளன்று நடத்தப்படவுள்ளது. இக்கூட்டத்தில் தவறாமல் தலைமை ஆசிரியர்கள் மட்டும் கூட்டப்பொருளில் கோரப்பட்டுள்ள விவரங்களுடன் மிகச் சரியான நேரத்தில் (9.00 மணிக்குள்) கலந்துக் கொள்ள வேண்டும் என கேட்டுக் கொள்ளப்படுகிறார்கள்.

கூட்டம் நடைபெறும் இடம் : லஷ்மி கார்டன் மெட்ரிக் மேனிலைப்பள்ளி,

26, அண்ணா சாலை,, வேலூர்.

நாள் : 26.11.2021

நேரம் : காலை 9.30 மணி முதல் 1.00 மணி வரை

(9,30 மணி முதல் 12,00 மணி வரை – ஆய்வுக்கூட்டம்)

(12.00 மணி முதல் 1.00 மணி வரை – EMIS கூட்டம்)

**கூட்டப்பொருள்**

1. தங்கள் பள்ளியில் கடந்த 5 ஆண்டுகளில் 10, 11 மற்றும் 12ஆம் வகுப்பு தேர்ச்சி சதவிகிதம் உடன் கொண்டு வரவேண்டும். (Format attached) மற்றும் பள்ளி வளர்ச்சி சார்பான விவரங்களுடன் கலந்துக் கொள்ளும்படி கேட்டுக் கொள்ளப்படுகிறார்கள்.

2. அரசு / நகராட்சி மேல்நிலைப் பள்ளிகளில் முதுகலை ஆசிரியர்கள் பணியிடம் நிர்ணயம் சார்பாக மாணவர் எண்ணிக்கை மற்றும் ஆசிரியர் பணியிட விவரம் 25.11.2021 அன்றைய நிலவரப்படி துல்லியமாக தலைமை ஆசிரியர் கையொப்பமிட்டு இரண்டு நகல்களில் (Form 2, Form 2D, Form 2E and Form 2C ) கண்டிப்பாக அளிக்கப்படவேண்டும். இது முக்கியத்துவம் வாய்ந்த பணியாகும்.

3. அரசு / நகராட்சி / உயர் / மேல்நிலைப் பள்ளிகளில் பட்டதாரி ஆசிரியர்கள் பணியிடம் நிர்ணயம் சார்பாக மாணவர் எண்ணிக்கை மற்றும் ஆசிரியர் பணியிடம் (அனுமதிக்கப்பட்ட பணியிடம்), காலிபணியிட விவரம் 25.11.2021 அன்றைய நிலவரப்படி மற்றம் அளவு கோல் பதிவேட்டின் நகல் துல்லியமாக நகல் எடுத்து தலைமை ஆசிரியர் கையொப்பமிட்டு இரண்டு நகல்களில் (Form 1, Form 2, Form 3 ) கண்டிப்பாக அளிக்கப்படவேண்டும். இது முக்கியத்துவம் வாய்ந்த பணியாகும்.

4. அனைத்து வகை அரசு / அரசு உதவி பெறும் / உயர் / மேல்நிலைப் பள்ளிகளில் பேணப்படும் திட்டம் சார்ந்தவை உட்பட அனைத்து வகையான துறை சார்ந்த வங்கி கணக்குகள் சார்ந்த விவரங்களை இத்துடன் இணைக்கப்பட்டுள்ள படிவங்களில் பூர்த்தி செய்து எவ்வித கலங்களும் விடுபடாமல் படிவம் 1 மற்றும் 2ல் கலம் எண்.5ல் (Interest Accured) உள்ள வட்டி தொகையினை கண்டிப்பாக பூர்த்தி செய்யப்பட்டிருக்க வேண்டும் மற்றும் படிவம் 1ல் கலம் எண்.11லும் படிவம் 2ல் கலம் எண். 12லும் தவறாது குறிப்பிடுதல் வேண்டும். மேலும், செலவினம் மேற்கொள்ள உள்ள தொகையினையும் படிவம் 1 மற்றும் 2ல் கலம் 10ல் தவறாது குறிப்பிடல் வேண்டும் மற்றும் திட்டத்தின் (Name of the Scheme) பெயரினை தவறாது குறிப்பிடல் வேண்டும். (இரண்டு நகல்களி சமர்ப்பிக்க வேண்டும்).

5. நிதி உதவி பள்ளிகளில் கடைசியாக தொடர் அங்கீகாரம் பெறப்பட்ட ஆணை நகல் மற்றும் அளவு கோல் பதிவேட்டின் ஒளி நகல் தவறாமல் சமர்ப்பிக்கப்படவேண்டும்.

6. தொழிற்கல்வி ஆசிரியர்கள் சார்ந்த விவரம் (படிவம் 1) மற்றும் கணினி பயிற்றுநர்கள் நிலை 1 மற்றும் நிலை 2 சார்ந்த விவரம் (படிவம் 2) சமப்பிக்கப்படவேண்டும்.

7. மாணவர்கள் மற்றும் ஆசிரியர்கள் சார்பான விவரங்களுடன் கூட்டத்தில் கலந்துக் கொள்ள வேண்டும்.

இணைப்பு :

1. Five years Result particulars format

2. முதுகலை ஆசிரியர் - படிவங்கள் (Form 2, Form 2D, Form 2E and Form 2C)

3. பட்டதாரி ஆசிரியர் – படிவங்கள் (Form 1, Form 2, Form 3)

4. தொழிற்கல்வி ஆசிரியர்கள் மற்றும் கணினி ஆசிரியர்கள் விவரங்கள் - படிவம் 1 மற்றும் படிவம் 2

முதன்மைக் கல்வி அலுவலர்,

வேலூர்.

பெறுநர்

தலைமை ஆசிரியர்கள்

அரசு / நகராட்சி / ஆதிதிராவிடர் நல / நிதி உதவி / உயர் / மேல்நிலைப் பள்ளிகள்

வேலூர் மாவட்டம்.

நகல்

மாவட்டக் கல்வி அலுவலர்,

வேலூர்.